Eižens Merklins

Eižens Merklins (, 1792—1873) bija vācbaltiešu ārsts, Rīgas Praktizējošo ārstu biedrības prezidents (1839—1845).

 Dzīvesgājums 
Dzimis 1792. gada 24. maijā Ludvigsburgā Virtembergas hercoga mūziķa Kristofa Ludviga Merklina (1758—1827) un viņa sievas Dorotejas Elizabetes, dzimušas Šteigertes, ģimenē. Sakarā ar Napoleona kariem ap 1799. gadu kopā ar vecākiem pārcēlās uz Rīgu. Pēc medicīnas studijām Tērbatas Universitātē (1809—1812) viņš 1812. gada kara laikā strādāja Rīgas Kara hospitālī, tad no 1813. līdz 1814. gadam bija kara ārsts Vācu-krievu leģionā (Dt.-Russ. Legion). 1814. gadā viņš papildinājās Vīnē un pēc atgriešanās Rīgā 1815. gadā kļuva par praktizējošo ārstu, 1822. gadā par Bāriņu nama un Svētā Gara konventa ārstu.

1839. gadā Dr. Merklins kļuva par Rīgas pilsētas nabagu kuratorijas (Armenkuratorium) locekli un par Svētā Jura hospitāļa (St. Georgen-Hospital) direktoru. Tajā pašā gadā viņu ievēlēja par Rīgas Praktizējošo ārstu biedrības otro prezidentu. Biedrības sēžu izkrišanas un apmeklētības krituma dēļDie Geschichte der Gesellschaft Praktischer Aerzte zu Riga von 1822-1872. — 20 lpp. 1845. gadā viņš atkāpās no biedrības prezidenta amata un kļuva par Vidzemes Medicīnas pārvaldes (Livl. Medizinalbehörde) locekli, bet 1848. gada holēras epidēmijas laikā par Rīgas Holēras hospitāļa virsārstu.

1860. gadā viņu ievēlēja par Rīgas Praktizējošo ārstu biedrības goda locekli un pēc 1861. gada piedalījās Reimersas acu klīnikas dibināšanā.
Miris 1873. gada 16. aprīlī Rīgā.Baltische Historische Kommission (BHK), 2025

 Atsauces 



Kategorija:1792. gadā dzimušie
Kategorija:1873. gadā mirušie
Kategorija:Latvijas ārsti